
REPUBLIKA HRVATSKA
MEĐIMURSKA ŽUPANIJA
DJEČJI VRTIĆ „MAGNOLIJA" 
PRIBISLAVEC
UPRAVNO VIJEĆE

Na temelju članka 40. Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19, 57/22, 101/23, 145/23, 145/24, 146/25, 22/26) i članka 87. Statuta Dječjeg vrtića „Magnolija” (KLASA: 601-01/26-01/05; URBROJ: 2109-26-06-26-06 od 16. travnja 2026. godine), Upravno vijeće Dječjeg vrtića “Magnolija” je na 4. sjednici održanoj 23. srpnja 2026. godine donijelo


POSLOVNIK
o radu odgojiteljskog vijeća
Dječjeg vrtića „Magnolija“


 OPĆE ODREDBE

Ovim Poslovnikom uređuju se način rada Odgojiteljskog vijeća Dječjeg vrtića „Magnolija“ (u daljnjem tekstu: Vijeće), sazivanje i održavanje sjednica, način odlučivanja, vođenje zapisnika, prava i obveze članova Vijeća te druga pitanja važna za njegov rad.

Odgojiteljsko vijeće stručno je tijelo Vrtića koje obavlja poslove utvrđene Zakonom o predškolskom odgoju i obrazovanju, Statutom Vrtića i drugim propisima.
Odgojiteljsko vijeće čine svi odgojitelji, stručni suradnici i zdravstveni djelatnici koji ostvaruju programe ranog i predškolskog odgoja i obrazovanja u Vrtiću.

Odgojiteljskim vijećem predsjedava ravnatelj.
Ako je ravnatelj spriječen ili odsutan, sjednicom predsjedava osoba koju ravnatelj za to pisano ovlasti, odnosno osoba određena Statutom.
Predsjedavajući organizira rad Vijeća, saziva sjednice, predsjeda sjednicama te skrbi o zakonitosti rada Odgojiteljskog vijeća.

Odredbe ovoga Poslovnika obvezne su za sve članove Odgojiteljskog vijeća i druge osobe koje sudjeluju u njegovu radu.

 PRAVA I OBVEZE ČLANOVA

Članovi Odgojiteljskog vijeća imaju pravo:
· sudjelovati u radu i raspravi, 
· predlagati točke dnevnog reda, 
· davati prijedloge, mišljenja i inicijative, 
· postavljati pitanja iz djelokruga rada Vijeća, 
· glasovati o prijedlozima i odlukama, 
· imati uvid u zapisnike i druge materijale Vijeća. 

Članovi Odgojiteljskog vijeća dužni su:
· redovito nazočiti sjednicama, 
· pripremiti se za raspravu, 
· aktivno sudjelovati u radu Vijeća, 
· provoditi donesene zaključke u okviru svojih poslova, 
· čuvati povjerljivost podataka do kojih dođu u radu Vijeća. 
Obveza čuvanja povjerljivosti traje i nakon prestanka članstva u Vijeću odnosno prestanka radnog odnosa.

 SJEDNICE ODGOVOJITELJSKOG VIJEĆA

Odgojiteljsko vijeće radi na sjednicama.
Sjednice mogu biti redovite i izvanredne.
Redovite sjednice održavaju se prema potrebi, a najmanje četiri puta tijekom pedagoške godine.

Sjednicu saziva ravnatelj.
Poziv za sjednicu dostavlja se članovima pisanim ili elektroničkim putem, u pravilu najmanje pet dana prije održavanja sjednice.
Uz poziv se dostavlja prijedlog dnevnog reda i, prema potrebi, materijali za raspravu.
U hitnim slučajevima sjednica se može sazvati i u kraćem roku.

Izvanredna sjednica saziva se kada to zahtijevaju potrebe rada Vrtića ili kada je potrebno hitno odlučiti o pitanjima iz nadležnosti Odgojiteljskog vijeća.

Sjednica se može održati ako je nazočna natpolovična većina svih članova Odgojiteljskog vijeća.
Ako nije osiguran kvorum, predsjedavajući odgađa sjednicu i određuje novi termin njezina održavanja.

Sjednicama mogu nazočiti članovi Upravnog Vijeća Vrtića
Sjednicama mogu nazočiti i druge osobe ako ih pozove ravnatelj radi davanja stručnih objašnjenja ili sudjelovanja u raspravi o pojedinim pitanjima.
Osobe koje nisu članovi Vijeća nemaju pravo glasovanja.

 TIJEK SJEDNICE

Predsjedavajući otvara sjednicu, utvrđuje nazočnost članova, postojanje kvoruma i predlaže dnevni red.
O dnevnom redu odlučuje Odgojiteljsko vijeće.

Predsjedavajući vodi sjednicu i daje riječ članovima prema redoslijedu prijave.
Može upozoriti govornika ako se udalji od teme rasprave ili svojim ponašanjem ometa rad sjednice.
Kada utvrdi da je rasprava završena, predsjedavajući zaključuje raspravu i prijedlog stavlja na glasovanje.

 ODLUČIVANJE

Odgojiteljsko vijeće donosi odluke, mišljenja, prijedloge i zaključke većinom glasova nazočnih članova, ako zakonom ili Statutom nije drukčije određeno.

Glasovanje je javno, dizanjem ruku.
Tajno glasovanje provodi se kada je to propisano zakonom, Statutom ili odlukom Odgojiteljskog vijeća.

Nakon glasovanja predsjedavajući utvrđuje i objavljuje rezultate glasovanja.

 ZAPISNIK

O radu sjednice vodi se zapisnik.
Na početku sjednice određuje se zapisničar.

Zapisnik osobito sadrži:
· redni broj sjednice, 
· datum, vrijeme i mjesto održavanja, 
· popis nazočnih i odsutnih članova, 
· popis drugih nazočnih osoba, 
· utvrđenje postojanja kvoruma, 
· usvojeni dnevni red, 
· sažeti tijek rasprave, 
· donesene odluke i zaključke, 
· rezultate glasovanja. 

Zapisnik potpisuju predsjedavajući i zapisničar.
Zapisnik se usvaja na prvoj sljedećoj sjednici Odgojiteljskog vijeća.
Članovi Vijeća imaju pravo dati primjedbe na zapisnik prije njegova usvajanja.

Zapisnici se čuvaju u skladu s propisima o uredskom poslovanju i arhivskom gradivu.

 RADNA TIJELA

Odgojiteljsko vijeće može osnivati stalna ili povremena stručna povjerenstva i radne skupine radi razmatranja pojedinih stručnih pitanja.

Odlukom o osnivanju određuju se sastav, zadaće, način rada i rok za izvršenje poslova.
Radna tijela podnose izvješće Odgojiteljskom vijeću.

 JAVNOST RADA

Rad Odgojiteljskog vijeća nije javan.
Podaci i dokumentacija mogu se davati na uvid ili objavljivati samo u slučajevima propisanim Zakonom, Statutom ili odlukom ravnatelja.

Članovi Odgojiteljskog vijeća i druge osobe koje sudjeluju u njegovu radu dužni su čuvati povjerljivost podataka koji se odnose na djecu, roditelje, radnike i poslovanje Vrtića.

 PRIJELAZNE I ZAVRŠNE ODREDBE

Na pitanja koja nisu uređena ovim Poslovnikom primjenjuju se odredbe Zakona o predškolskom odgoju i obrazovanju, Statuta Dječjeg vrtića „Magnolija“ i drugih važećih propisa.

Ovaj Poslovnik stupa na snagu osmoga dana od dana objave na oglasnoj ploči i mrežnoj stranici Dječjeg vrtića „Magnolija“.


KLASA: 601-01/26-05/01
URBROJ: 2109-26-1-05-26-1
Pribislavec, 23. srpnja 2026. godine

Dječjeg vrtića „Magnolija“
____________________
doc. dr. sc. Dina Korent
RAVNATELJICA  
Dječjeg vrtića „Magnolija“ 

______________________________
Dina Barić Baksa, bacc. praesc. educ. 

